ઉશ્કેરાયેલા વિદ્યાર્થીઓએ બસ ઉપર પણ પથ્થરમારો કર્યો હતો અને આ દરમ્યાન મહુવા પોલીસ ઘટના સ્થળે પહોંચતા વિદ્યાર્થીઓએ પોલીસ વિરુદ્ધ સૂત્રોચ્ચાર કરી પોલીસ પર પણ પથ્થર મારો કર્યો હતો અંતે પોલીસે હળવો બળપ્રયોગ કરવાની ફરજ પડી હતી. વાતાવરણ તંગ બનતું જોઈ સુરત જિલ્લા એલસીબી એસઓજી તેમજ બારડોલી ડિવિઝનની તમામ પોલીસ સ્થળ પર પહોંચી હતી. ત્યારબાદ પોલીસે બારડોલી પ્રાંત અધિકારી આર.આઇ. શેખને યુનિવર્સિટી ખાતે બોલાવ્યા હતા. પ્રાંત અધિકારી અને પોલીસે યુનિવર્સિટી અને વિદ્યાર્થીઓ વચ્ચે મધ્યસ્થા કરાવી હતી.